บุคคลในข่าว : ปรีชา เลาหพงศ์ชนะ ร่วมเป็นเจ้าภาพ ทอดกฐิน 36 วัด จ.อุบลราชธานี
การพูดความจริงทำให้การแก้ปัญหาง่ายขึ้น หนังสือพิมพ์ไทยรัฐ ยักษ์ใหญ่สารพัดสี จำหน่ายมากที่สุดของประเทศ ฉบับประจำวันศุกร์ที่ 1 พฤศจิกายน 2562,ธนูเทพ ประจำการรับใช้ท่านผู้อ่านในห้วงนี้ ถึง 4 พ.ย. เป็นช่วงที่ประเทศไทยเป็นเจ้าภาพจัดประชุมสุดยอดอาเซียน ครั้งที่ 35 ที่อิมแพ็ค เมืองทองธานี และโรงแรมหรูกลางกรุงเทพฯ ดังนั้นประชาชนทั่วไปหากไม่จำเป็นควรหลีกเลี่ยงถนนที่เป็นเส้นทางของ ขบวนรถผู้นำนานาชาติ ตามประกาศของกองบังคับการตำรวจจราจร เพื่อความสะดวกในการเดินทาง และให้ความร่วมมือกับทางราชการ เพื่อให้มาตรการรักษาความปลอดภัยผู้นำนานาชาติเป็นไปอย่างมีประสิทธิภาพ ในฐานะที่คนไทยทุกคนร่วมเป็นเจ้าภาพและเป็นเจ้าบ้านที่ดี,สำหรับวันที่ 4-5 พ.ย.นี้ ครม. ประกาศให้เป็นวันหยุดราชการเป็นกรณีพิเศษ ในเขตกรุงเทพมหานคร และ จ.นนทบุรี เพื่อช่วยลดปัญหาด้านการจราจร ส่วนธนาคาร และสถาบันการเงินเฉพาะกิจ ยังเปิดทำการตามปกติตามประกาศของธนาคารแห่งประเทศไทย เพื่อไม่ให้ส่งผลกระทบต่อกิจกรรมทางเศรษฐกิจของประเทศ และการใช้จ่ายของประชาชนโปรดทราบโดยทั่วกัน,อืมแม้การประชุม สุดยอดอาเซียน รอบนี้ ประธานาธิบดี โดนัลด์ ทรัมป์ แห่งสหรัฐอเมริกา ไม่ได้มาร่วมประชุม แต่ก็ส่ง โรเบิร์ต ซี. โอไบรอัน ที่ปรึกษาด้านความมั่นคง มาแทนในฐานะทูตพิเศษ และ วิลเบอร์ รอสส์ รมว.พาณิชย์ มาร่วมในวงประชุมอินโด-แปซิฟิก บิสสิเนส ฟอรัม ฉะนั้นโฟกัสสำคัญสำหรับ ประเทศไทย คงหนีไม่พ้น การเจรจากรณีสหรัฐฯตัดสิทธิ จีเอสพี สินค้าไทยงานนี้ต้องจับตา พล.อ.ประยุทธ์ จันทร์โอชา นายกรัฐมนตรี และ จุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ จะใช้วิชาสาลิกาลิ้นทองต่อรองเพื่อให้ ประเทศไทย เสียเปรียบน้อยที่สุด ได้แค่ไหน ในภาวะที่สงครามการค้าและการชิงดุลอำนาจระหว่าง 2 มหาอำนาจโลก สหรัฐอเมริกา กับ จีน ยังรุนแรงข้นคลั่ก,ผ่างๆที่ประชุม ครม. เมื่อวันอังคาร มีมติให้ วันจันทร์ที่ 30 ธันวาคม 2562 เป็นวันหยุดเพิ่มเติมเทศกาลส่งท้ายปีเก่าต้อนรับปีใหม่ 2563 ทำให้มี วันหยุดยาว ติดต่อกัน 5 วัน ตั้งแต่ วันเสาร์ที่ 28 ธ.ค.2562 ถึง วันพุธที่ 1 ม.ค.2563 เพื่อให้พี่น้องประชาชนได้เดินทางกลับภูมิลำเนาและท่องเที่ยวทั่วไทย เฉลิมฉลองเทศกาลปีใหม่กันอย่างเต็มที่ ส่วนหน่วยราชการ รัฐวิสาหกิจ สถาบันการเงิน และเอกชน ที่บริการประชาชน ให้หัวหน้าหน่วยงานพิจารณาตามความเหมาะสมธนูเทพ เห็นว่าเป็นเรื่องดี ที่รัฐบาลมองถึงสภาพความเป็นจริงของสังคมไทย เพราะปกติในช่วงเทศกาลปีใหม่ แม้มีวันทำงานแทรกกลาง คนทำงานส่วนใหญ่ก็มักยื่นใบลาเพื่อจะได้หยุดยาว เมื่อ ครม. ประกาศให้เป็นวันหยุด อย่างน้อยก็ได้ใจชาวบ้าน,สังคมทั่วไป1 พ.ย. 08.00 น. ดร.วรศักดิ์ ทุมมานนท์ ประธานคณะกรรมการกำหนดมาตรฐานการบัญชี เป็นวิทยากรบรรยายการอบรมหลักสูตร ฝึกปฏิบัติ TFRS 16 สัญญาเช่า จัดโดย บริษัทฝึกอบรมและสัมมนาธรรมนิติ จำกัด ที่ห้องบุษราคัม โรงแรมดิ เอมเมอรัลด์,จุฬา สุขมานพ ผู้อำนวยการสำนักงานการบินพลเรือนแห่งประเทศไทย (กพท.) เป็นประธานเปิดการประชุมรับฟังความเห็นต่อร่างระเบียบสำนักงานการบินพลเรือนแห่งประเทศไทยเรื่องหลักเกณฑ์ในการจัดสรรเวลาเข้าออกสนามบินของอากาศยาน พ.ศ.2562 จัดโดย สำนักงานการบินพลเรือนแห่งประเทศไทย ที่ห้องแมจิก 2 โรงแรมมิราเคิลฯ 1 พ.ย. 08.30 น.,ปรีชา เลาหพงศ์ชนะ อดีต รมช.พาณิชย์ สิทธิชัย โควสุรัตน์ อดีต รมช.มหาดไทย ธเนศพล ธนบุณยวัฒน์ เลขานุการ รมว.ทรัพยากรธรรมชาติและสิ่งแวดล้อม จรัญ วิวัฒน์เจษฎาวุฒิ ประธานเจ้าหน้าที่บริหาร บริษัท เจ.อาร์.ดับเบิลยู. ยูทิลิตี้ จำกัด (มหาชน) ร่วมเป็นเจ้าภาพทอดกฐิน 36 วัด จ.อุบลราชธานี บุญมหากฐิน ถิ่นนักปราชญ์ ครั้งที่ 15 ปี 2562 จัดพิธีสมโภชองค์มหากฐิน ที่บ้าน ส.เขมราฐ อ.เมืองอุบลราชธานี 1 พ.ย. 17.00 น. โดยจะมีพิธีทอดกฐินยังวัดที่กำหนด 2-11 พ.ย.นี้ สามารถร่วมทำบุญผ่านบัญชีธนาคารกรุงไทย สาขาถนนสรรพสิทธิ์ ชื่อบัญชี บุญมหากฐิน เลขที่บัญชี 322-0-32222-0,อรธิรา ภาคสุวรรณ รองกรรมการผู้จัดการศูนย์การค้า ดิ เอ็มโพเรียม จัดงาน เอ็มโพเรียม เอ็มควอเทียร์ อมิดซท์ เดอะดรีม ออฟ วินเทอร์ เปิดร้านเดอะสกี โปรเจกต์ ศูนย์รวมมัลติแบรนด์แฟชั่นฤดูหนาวและกีฬาสกี ที่โมชั่น ฮอลล์ ชั้น G ศูนย์การค้า ดิ เอ็มโพเรียม 1 พ.ย. 18.00 น.,สำนักพิมพ์นาคร จัดอบรมการเขียนเรื่องสั้น โดย 2 นักเขียนรางวัลซีไรต์ เรวัตร์ พันธุ์พิพัฒน์ และ ธัญญา สังขพันธานนท์ ที่สำนักพิมพ์นาคร อาคารหงสกุล ต.คลองหนึ่ง อ.คลองหลวง จ.ปทุมธานี 2-3 พ.ย. ตั้งแต่ 09.30 น.สนใจร่วมอบรมติดต่อ 08-1615-5053,พิธีอุปสมบท วิพล อินทนนท์ วัดคลองครุ ซอยนวมินทร์ 74 ถนนเกษตรนวมินทร์ตัดใหม่ 2 พ.ย. 11.30 น.,นพ.ปรากรม วุฒิพงศ์ อดีตปลัดกระทรวงสาธารณสุข เป็นประธานฉลองสมรส ณิชชา ชัยปฏิวัติ กับ สุภาเศรษฐ์ หมวดทอง ที่ห้องจูปิเตอร์ โรงแรมมิราเคิลฯ 1 พ.ย. 18.30 น.,ฉลองสมรส รุ่งศิริ อมรจรัสลาภ ลูกสาว วุฒิชัย-กรรณิการ์ อมรจรัสลาภ กับ ณัฐพงศ์ เลิศวุฒิรักษ์ ลูกชาย สุขชาติ-ฉัตรทิพย์ เลิศวุฒิรักษ์ ที่ห้องรอยัล ออคิด บอลรูม โรงแรมรอยัล ออคิด เชอราตัน 2 พ.ย.18.00 น.,ศพ สงวน กฤษณธรณิศ ตั้งสวดศาลาจารุมิลินท วัดชลประทานฯ ปากเกร็ด จ.นนทบุรี 19.00 น. 1 พ.ย. คืนสุดท้าย พระราชทานเพลิง 2 พ.ย. 10.00 น.,ศพ นิษฐา ลักษมีพิเชษฐ์ ตั้งสวดศาลา 1 วัดเสนหา อ.เมืองนครปฐม 19.30 น. 1 พ.ย. คืนสุดท้าย ฌาปนกิจ 2 พ.ย. 12.15 น.,ธนูเทพ
ปรีชา เลาหพงศ์ชนะ อดีต รมช.พาณิชย์ สิทธิชัย โควสุรัตน์ อดีต รมช.มหาดไทย ธเนศพล ธนบุณยวัฒน์ เลขานุการ รมว.ทรัพยากรธรรมชาติและสิ่งแวดล้อม 
กอบศักดิ์ ภูตระกูล,วราวุธ ศิลปอาชา,จุรินทร์ ลักษณวิศิษฏ์,ปรเมธี วิมลศิริ,ปราจิน เอี่ยมลำเนา